stanford-oval/wikipedia huggingface dataset:
MyHeritage
אתר האינטרנט של MyHeritage > רשומות היסטוריות

ברשות MyHeritage בסיס נתונים עצום ובו כ-9 מיליארד רשומות היסטוריות הכוללות תעודות לידה, תעודות פטירה, רישומי נישואין, רשומות צבאיות, מפקדי אוכלוסין ורישומי הגירה. באמצעות מנוע החיפוש "SuperSearch", יכולים משתמשי האתר לחפש מידע על משפחתם במאגר רשומות זה. "SuperSearch" מכיל גם את האוסף הגדול בעולם של עיתונים היסטוריים. בדצמבר 2017 השיקה MyHeritage אוסף ייחודי של בקשות התאזרחות בפלשתינה מימי המנדט הבריטי. האוסף כולל רשומות המתעדות את מאמציהם של אינדיבידואלים, בעיקר יהודים, לעיתים עם כל בני משפחתם, לקבל אזרחות בפלשתינה שתחת המנדט הבריטי, באותה תקופה. באוסף ניתן למצוא תמונות, תיאורים היסטוריים, דרכונים וטפסים שונים אחרים, המספקים פרטים על כל אחד ממגישי הבקשה.
אתר האינטרנט של MyHeritage > כלים נוספים למחקר גנאלוגי > תמונות וסרטונים

MyHeritage מאפשרת למשתמש לשמור ולשתף תמונות משפחתיות וסרטוני וידאו. הוספת תמונות לאילן יוחסין מפיחה בו רוח חיים, והופכת אותו מרשימה של שמות ועובדות בלבד, לנכס משפחתי של ממש. ניתן לשתף את התמונות עם בני משפחה, ולשמרן למען הדורות הבאים.
אתר האינטרנט של MyHeritage > כלים נוספים למחקר גנאלוגי > תרשימים

MyHeritage מאפשרת למשתמש ליצור תרשים של עץ משפחתו, ולשתפו עם חברים ובני משפחה - בחינם. ניתן לבחור אחד מ-18 סגנונות תרשים שונים, ולהתאים אישית את הרקע, הגופן, הצבעים, מסגרות התמונות, גבולות התרשים והכותרות. משתמשים יכולים לבחור את המידע שיוצג בתרשים - כגון שמות, תאריכי לידה, ימי נישואין, תמונות אישיות ומידע ביוגרפי נוסף. אפשר לשמור תרשימים כקובצי PDF ולשתפם עם משפחה וחברים. בנוסף, ניתן להדפיס את התרשימים בהדפסה מקצועית כפוסטר, ולשלוח ליעדים רבים בעולם.
תוכנת גנאלוגיה

FTB) Family Tree Builder) היא תוכנת גנאלוגיה המאפשרת למשתמש לבנות אילנות יוחסין. התוכנה הבסיסית זמינה להורדה בחינם, ללא מגבלות, אך דורשת הרשמה. משתמשים יכולים לשלם כדי לממש יכולות נוספות של התוכנה, אשר זמינות בגרסת ה-Premium שלה. משתמשי התוכנה יכולים להוסיף תאריכי לידה, פטירה, נישואין, הערות אודות מקום מגורי אבותיהם, מקצוע שבו עסקו, תמונות ואף תחביבים ותחומי עניין. בנוסף, התוכנה יוצרת תרשימים המראים כיצד שני אנשים מקושרים ביניהם. משתמשי התוכנה יכולים לבנות את אילן היוחסין שלהם בצורה שאינה מקוונת (offline), או באתר מאובטח. ניתן לסנכרן אילנות יוחסין שנבנו offline עם אתר משפחתי מקוון.
FTB משתמשת ביכולת ה-Smart Matching של MyHeritage, הסורקת את מאגר הנתונים של MyHeritage כדי למצוא התאמות בין אנשים באילנות יוחסין שונים. התוכנה בודקת את השם, תאריך הלידה, ופרטי ההורים של אנשים המופיעים בכלל אילנות היוחסין ב-MyHeritage, ומודיעה למשתמש כאשר היא מוצאת התאמה לאילן היוחסין שלו. המשתמש יכול לאשר את ההתאמה או לדחות אותה. יכולת זו מאפשרת למשתמשים לשתף את אילנות היוחסין ואת המחקר הגנאלוגי שלהם עם קהילת המשתמשים של MyHeritage, אם הם מעוניינים בכך.
בפברואר 2016 MyHeritage הוציאה לשוק את גרסה 8.0 של Family Tree Builder הזמינה למשתמשי Windows ו-Mac OS. הגרסה המעודכנת כוללת יכולות חדשות כמו סנכרון דו-כיווני, המאפשר למשתמשים לערוך את אילן היוחסין שלהם מהתוכנה, מאתר האינטרנט או מאפליקציית המובייל של החברה, תוך שמירה על עדכניות האילן בכל הפלטפורמות. יכולות נוספות שהוצגו בגרסה זו כוללות Record Matches, ו-Unicode. בנוסף, תוכנת ה-FTB כוללת טכנולוגיית זיהוי פנים, מפות המבוססות על אינטגרציה עם גוגל מפות, וכן את Smart Research – טכנולוגיה המתחקה אחרי אנשים המופיעים באילן היוחסין של המשתמש, במגוון מאגרי נתונים גנאלוגיים.
טכנולוגיות

MyHeritage פיתחה מגוון טכנולוגיות המקדמות את חקר ההיסטוריה המשפחתית.
טכנולוגיות > Smart Matching

טכנולוגיית ה-™Smart Matching של MyHeritage מחפשת התאמות בין כל אילן יוחסין באתר לבין יותר מ-1.7 מיליארד אנשים המופיעים ב-28 אילנות יוחסין שונים ב-MyHeritage. הטכנולוגיה מוצאת באופן אוטומטי אנשים באילן היוחסין של המשתמש, המופיעים באילנות יוחסין של משתמשים אחרים. משתמשי האתר מקבלים התראות על מציאת ההתאמות, וכך הם יכולים ללמוד על ההיסטוריה המשפחתית שלהם אחד מרעהו, וליצור קשר האחד עם השני. בחיפוש ההתאמות, הטכנולוגיה מתגברת על הבדלים בין עצים שונים כגון איות, פונטיקה ויחסים בין האנשים המופיעים בהם.
טכנולוגיות > Record Matching

טכנולוגיית ה-Record Matches מוצאת באופן אוטומטי רשומות היסטוריות רלוונטיות לכל בן משפחה המופיע באילן היוחסין של המשתמש, למשל רישומי לידה, מצבות או רשומות ממפקדי אוכלוסין. הטכנולוגיה מחפשת רשומות כאלה במאגר עצום של 6.1 מיליארד רשומות. זוהי הטכנולוגיה הראשונה והיחידה בעולם למציאת התאמות כאלה בעיתונים היסטוריים, ספרים ומסמכים טקסטואליים אחרים, באמצעות ניתוח סמנטי. בנוסף, זוהי הטכנולוגיה הראשונה המסוגלת לתרגם שמות בין שפות שונות.
משתמשים מקבלים הודעות על כל רשומה במאגר הנתונים, שנמצאה מתאימה לאדם המופיע באילן היוחסין שלהם. משתמשים יכולים לאשר התאמות מדויקות וכך להוסיף מידע היסטורי ישירות לאדם הרלוונטי באילן היוחסין שלהם. אם רשומה מסוימת כוללת גם מידע על קרוב משפחה חדש שאיננו נמצא באילן, ניתן בקלות להוסיף את הקרוב החדש לאילן, מתוך הרשומה.
טכנולוגיות > ™Record Detective

™Record Detective היא הטכנולוגיה הראשונה מסוגה לאיתור כיווני חקר חדשים ותגליות, על ידי הפיכת רשומה היסטורית אחת ל"דלת" המובילה לרשומות נוספות. רשומה שהתגלתה במאגר הנתונים של MyHeritage מביאה עימה סיכום של רשומות נוספות ואנשים באילנות יוחסין, הקשורים אליה בצורה כלשהי. לדוגמה: רשומה מתוך מפקד האוכלוסין בארצות הברית עשויה להוביל לרשומות נוספות המתייחסות לאותו אדם משנים קודמות או מאוחרות יותר, ולרשומות המתייחסות למשפחתו הגרעינית. הטכנולוגיה עשויה להציג למשתמש רשומות כגון מצבות, מאמרים בעיתונים, או מסמכי הגירה השייכים לבת/בן-זוגו של האדם אותו חיפש, לילדיו או להוריו, בדיוק גבוה מאוד וכמעט ללא "התראות שווא".
טכנולוגיות > ™Instant Discoveries

כדי להשתמש ב-™Instant Discoveries, משתמשים חדשים הנרשמים למיי הריטג' מתבקשים להכניס מידע בסיסי על שבעה קרובי המשפחה הקרובים אליהם ביותר – המשתמש, הוריו, ו-4 הסבים והסבתות. מספר שניות בלבד לאחר מכן, המשתמש מקבל ™Instant Discoveries – תגליות מיידיות על אבותיו וקרובי משפחתו, המאפשרות לו להגדיל את אילן היוחסין שלו בצורה מיידית. MyHeritage משווה במהירות את אילן היוחסין הבסיסי שיוצר המשתמש למיליארדי אנשים ורשומות היסטוריות במאגריה, מאתרת את הרשומות המוסיפות כמה שיותר מידע לאילן היוחסין, ומציעה את המידע הזה למשתמש ב-™Instant Discovery. המשתמש יכול לאשר את ההתאמות בקליק אחד, בחינם, או לדלג עליהן ולקבל התאמות נוספות. יכולת זו זמינה כעת גם למשתמשים קיימים של MyHeritage, ולא רק בעת תהליך הרישום של משתמש חדש.
טכנולוגיות > ™Global Name Translation

™Global Name Translation היא טכנולוגיה חדשה וייחודית ל-MyHeritage, המסייעת לפרוץ את מחסום השפה. הטכנולוגיה מתרגמת באופן אוטומטי שמות ברשומות היסטוריות ואילנות יוחסין משפה אחת לאחרת, בדיוק מרבי, ויוצרת את התרגומים האפשריים, כדי להקל על מציאת התאמות בין שמות בשפות שונות. בנוסף, חיפוש ידני במאגר הרשומות ההיסטוריות של MyHeritage באמצעות SuperSearch מניב תוצאות בשפות שונות, המתורגמות בחזרה לשפה בה חיפש המשתמש.
Geni.com ורכישות נוספות > GenCircles

ב-2007 רכשה MyHeritage את Gencircles שהוקמה על ידי Pearl Street Software. אתר Gencircles היה קהילה אינטרנטית של גנאלוגים מושבעים בעלי אילנות יוחסין גדולים. בזמנו, היה GenCircles האתר השני בגודלו מבחינת מספר אילנות היוחסין שהועלו אליו, עם מעל 160 מיליון אנשים ויותר מ-400 מיליון רשומות.
Family Tree Legends, תוכנת ה-desktop של GenCircles, הייתה תוכנת הגנאלוגיה השנייה בעולם מבחינת היקף המכירות. כיום, היא כבר לא זמינה להורדה. טכנולוגיית ה-Smart Matching של MyHeritage התפתחה מטכנולוגיית ההתאמה של GenCircles.
Geni.com ורכישות נוספות > Kindo

MyHeritage רכשה את Kindo, רשת חברתית-גנאלוגית קטנה מאירופה, ב-2007. רכישה זו הרחיבה את פעילותה של MyHeritage באירופה, באמצעות הצוות הקיים של Kindo.
Geni.com ורכישות נוספות > (OSN Group (Verwandt

ב-2010 MyHeritage רכשה את OSN Group, שהורכבה מ-7 אתרי גנאלוגיה שונים שהציעו אילנות יוחסין מקוונים, מיזוג בין עצים, ועוד. אתרים אלה היו זמינים ב-14 שפות שונות. כתוצאה מהרכישה, MyHeritage גדלה ל-540 מיליון פרופילים באילנות יוחסין, עם 47 מיליון משתמשים פעילים ו-13 מיליון אילנות יוחסין. האתרים שנכללו ברכישה היו www.verwandt.de (גרמני), www.verwant.nl (הולנדי), www.parentistretti.it (איטלקי), www.meusparentes.com.br (בפורטוגזית), www.miparentela.com (ספרדי), www.dynastree.com (בריטי), www.familleunie.fr (צרפתי), www.semyaonline.ru (רוסי), ו-www.akrabaonline.com (בערבית).
לאחר השקתה ב-2007, OSN Group גדלה מהר במדינות אירופאיות כמו גרמניה ופולין, וכן בשווקים מתעוררים כמו ברזיל. אילנות היוחסין באתרי הקבוצה עבדו במודל שונה מאלה של MyHeritage. אילנות אלה התמזגו האחד עם השני, כך שלעיתים קרובות עבד מספר רב של אנשים על חלקים שונים של אילן יוחסין אחד, מבלי שידעו אחד על השני.
Geni.com ורכישות נוספות > Bliscy ו-Zooof

רכישת Bliscy ו-Zooof הגיעה מיד אחרי הרכישה של Verwandt, ב-2010. Bliscy הייתה חברה מובילה בשוק הפולני, ו-Zooof בשוק ההולנדי. הרכישות הרחיבו את MyHeritage לכדי 56 מיליון משתמשים רשומים ו-760 מיליון פרופילים באילנות יוחסין.
Geni.com ורכישות נוספות > FamilyLink/WorldVitalRecords

FamilyLink.com ו-WorldVitalRecords.com, שנוסדו ב-2006, הם שירותים בתשלום המספקים גישה למאגר עצום של רשומות היסטוריות. רשומות אלה כוללות כמה מיליארדי נפשות מתוך מפקדי אוכלוסין, רישומי לידה, פטירה ונישואין, וכן את האוסף המקוון הנרחב ביותר של עיתונים היסטוריים. רכישת שתי החברות ב-2011 הייתה כניסתה הראשונה של MyHeritage לעולם המידע ההיסטורי. משרדי החברות ממוקמים ביוטה, ארצות הברית.
Geni.com ורכישות נוספות > Geni.com

בנובמבר 2012 רכשה MyHeritage את Geni, אתר גנאלוגיה ורשת חברתית, שמטרתו היא יצירת עץ משפחה עולמי. אמנם פרופילים משפחתיים נשמרים כפרטיים, אך מטרת Geni היא ליצור אילן יוחסין משותף של אבות משותפים. על ידי שילוב המחקר בתוך אילן יוחסין יחיד שעליו עובדים משתמשי האתר יחד, משתמשים יכולים להתרכז בבדיקת מידע ומציאת כיווני מחקר חדשים, ללא צורך לשכפל חקר קיים שהתבצע על ידי אחרים. מעל ל-98.6 מיליון פרופילים נוצרו ב-Geni על ידי יותר מ-5.8 מיליון משתמשים נכון לדצמבר 2010.
משקיעים

MyHeritage גייסה עד היום 49 מיליון דולר, ב-5 סבבי גיוס. משקיעי החברה כוללים את הקרנות Bessemer Venture Partners (שהשקיעה ב-LinkedIn ו-Pinterest בין היתר), Index Ventures (שהשקיעה ב-סקייפ), ו-Accel Partners (שהשקיעה ב-Facebook).
סוגי המנויים ל-MyHeritage

MyHeritage מציעה למשתמשיה 5 סוגי מנויים:
שימוש בחינם, המוגבל עד 250 אנשים באילן היוחסין
מנוי פרימיום (Premium) – עד 2500 אנשים באילן היוחסין, נפח אחסון מוגדל, Smart Matching, עדיפות בשירות הלקוחות, ויכולות נוספות.
מנוי פרימיום פלוס (PremiumPlus) – מספר בלתי מוגבל של אנשים באילן היוחסין, נפח אחסון בלתי מוגבל, Smart Matching, Instant Discoveries, חיפוש באילנות יוחסין, ויכולות נוספות.
מנוי מידע (Data) – גישה מלאה ל-SuperSearch, מנוע החיפוש לרשומות היסטוריות הכולל למעלה מ-9 מיליארד רשומות היסטוריות מכל העולם ו-Record Matches.
מנוי Complete - שילוב של מנוי פרימיום פלוס (PremiumPlus) ומנוי מידע (Data).
פעילויות ללא מטרות רווח

MyHeritage מקיימת פעילויות רבות למען הקהילה, ללא מטרות רווח, בכללן פעילות למציאת יורשים של רכוש מימי מלחמת העולם השנייה, השבת רכוש גנוב ליורשיו החוקיים, ופרויקט גלובלי בשיתוף BillionGraves לדיגיטציה ושימור בתי העלמין בעולם.
ב-2014 הסופרת והמפיקה זוכת פרס אמי, איווט מנסיס קורפורון, פנתה ל-MyHeritage וביקשה סיוע באיתור צאצאיו של חייט יהודי, שהוסתר מפני הנאצים באי היווני אריקוסה במהלך מלחמת העולם השנייה. MyHeritage נענתה לאתגר ויצאה למסע לחשיפת הסוד שהוסתר שנים רבות. אנשי החברה הצליחו לאתר את משפחת החייט בישראל וארצות הברית. באותה שנה השתתפו אנשי החברה בטקס רשמי על האי, לציון גבורתם של תושבי האי, במהלך הצלתה של משפחת החייט מידי הנאצים. איתור המשפחה היווה נקודת ציון משמעותית במחקר מקיף ומתמשך שערכה MyHeritage על הקהילה היהודית בקורפו במשך כשנתיים.
במרץ 2014 השיקה MyHeritage פרויקט גלובאלי של תיעוד ודיגיטיזציה של בתי העלמין ברחבי העולם. ישראל נבחרה כיעד הראשון לתיעוד של כלל המצבות בכל בתי העלמין. התאריך המשוער לסיום הפרויקט בישראל: סוף 2018.
ביולי 2015 MyHeritage חקרה את ההיסטוריה המשפחתית של אחד הסמלים הגדולים ביותר של ארצות הברית, הדוד סם, ואיתרה את קרובי משפחתו החיים בארצות הברית.
MyHeritage חקרה ומצאה יורשים חוקיים לנכסים שהוחרמו מבעליהם בזמן מלחמת העולם השנייה, והצליחה להשיב יצירות אמנות שנבזזו – לבעליהם החוקים.
במאי 2016 השיקה MyHeritage פרויקט פרו בונו (חינמי) עולמי יוצא דופן, לתיעוד ההיסטוריה המשפחתית של תרבויות נכחדות של שבטים ברחבי העולם, ושימור ההיסטוריה הייחודית של אותם שבטים, שאינם נגישים לטכנולוגיה, למען הדורות הבאים. במסגרת הפרויקט יצאו משלחות של החברה לתעד את אורח חייהם של בני שבט ההימבה שבנמיביה, שבטים שונים בפפואה גינאה החדשה ובני שבט הננץ שבסיביר.
בספטמבר 2016 החלה MyHeritage, בשיתוף פעולה עם השדולה בכנסת לחקר האמת בפרשת ילדי תימן בראשות ח"כ נורית קורן (לאחר מכן הוקמה גם ועדה בנושא אשר שמה היה הוועדה המיוחדת לפרשת היעלמותם של ילדי תימן, המזרח והבלקן), בהקמת מאגר גנטי לאיחוד משפחות ילדי תימן, המזרח והבלקן. במסגרת הפרויקט, שיזמה MyHeritage ונעשה ללא מטרת רווח, על חשבונה, ביצעה כ-1000 בדיקות DNA לבני משפחות של ילדים שנעלמו ולמאומצים הסבורים כי הם קשורים לפרשה. בחודש ינואר 2017 הודיעה MyHeritage כי הצליחה בזכות המאגר הגנטי למצוא עבור יהודה קנטור, מאומץ ממוצא תימני, את בני משפחתו הביולוגית ולאחדו עם חמשת אחיו למחצה. איחוד משפחה נוסף במסגרת המאגר הגנטי של ילדי תימן התאפשר בינואר 2018, אז מצאה ורדה פוקס את אחותה הביולוגית עופרה מזור.
שיתוף פעולה עם מכוני מחקר ומוסדות אקדמאיים

החברה פועלת בשיתוף פעולה עם ארגוני מחקר בישראל ומחוצה לה, ביניהם: "המרכז לגניאלוגיה יהודית ע"ש דאגלס א' גולדמן" ו-מאגר השמות המשפחה ע"ש ממי דה-שליט הפועלים ב"בית התפוצות" באוניברסיטת תל אביב. כמו כן גם בשיתוף פעולה עם המכון לחקר המשפחה היהודית הנמצא בסמוך ועם אוניברסיטאות נוספות. בנוסף עובדת החברה בשיתוף פעולה עם החברה הגנאלוגית הישראלית, האיגוד הבינלאומי של חברות לגנאלוגיה יהודית ועם הפדרציה לחברות גניאולוגיות.
MyHeritage בישראל

"ערכות ביתיות לבדיקות דנ"א הפכו לטרנד צרכני בארצות הברית. בעבור מאה דולר ניתן לרכוש ערכה לבדיקה ביתית מאחת מהחברות המספקות שירות זה, לירוק למבחנה או לגרד קצת מפנים הלחי בעזרת צמרון, ולקבל כעבור מספר שבועות מיפוי של אילן היוחסין שלך, לרבות מוצא אתני.
נכון לעכשיו, חוק מידע גנטי אוסר על ביצוע בדיקות דנ"א בישראל ללא צו בית משפט, ועל כן מכירת הערכות הביתיות אסור בישראל. עם זאת, ישראלים לא מעטים מצליחים לעקוף את האיסור ולבצע את בדיקות הדנ"א הביתיות.
כשהאדם הסקרן הממוצע מחליט לעשות את הבדיקה הזו הוא אולי חושש לגלות סודות שהוצנעו במשפחה במשך שנים, בגידות ואחים אבודים, ואולי אף ההבנה שמוצאו האתני שונה ממה שחשב, אבל הסיכון העיקרי בשימוש בבדיקות דנ"א ביתיות דרמטי הרבה יותר: הוא מעניק לחברות העוסקות בפיצוח אילנות יוחסין את טביעת האצבע הייחודית רק לנבדק: הקוד הגנטי המלא שלו.
הקוד הגנטי של אדם מספק עליו מידע רב, למשל האם הוא צפוי לפתח מחלת לב בגיל 50, האם הוא צפוי לפתח הפרעה נפשית ואולי ללקות בסכיזופרניה, מהי מידת יהדותו, האם הוא נוטה להתייבשות או מהי מנת המשכל המקסימלית שלו."
ראו גם

Geni
לקריאה נוספת

גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "המדור לחיפוש קרובים", עמ' 296–299
Unwritten (אלבום)

Unwritten (בעברית: לא כתוב) הוא אלבום הבכורה של הזמרת וכותבת השירים הבריטית נטשה בדינגפילד, אשר יצא לאור ברחבי אירופה ב-6 בספטמבר 2004 על ידי פונוג'ניק רקורדס, ובארצות הברית ב-2 באוגוסט 2005 על ידי אפיק רקורדס. ז'אנר האלבום הוא פופ ו-R&B, והופק על ידי מספר מפיקים, הכוללים את דניאל בריסבואה, גאי צ'יימברס, פיטר וייד קאוש, סטיב קיפנר, פטריק לאונרד וגרג וולס.
בממלכה המאוחדת, Unwritten הגיע לראש מצעד האלבומים הבריטי וגם במצעד האלבומים הסקוטי, וזכה בתואר פלטינה משולשת מאיגוד תעשיית ההקלטות הבריטי עם מכירות של למעלה ממיליון עותקים בממלכה המאוחדת. בצפון אמריקה, האלבום הגיע למקום עשרים ושש במצעד האלבומים האמריקאי בילבורד 200, וזכה בתואר זהב על ידי איגוד תעשיית ההקלטות האמריקאי עם יותר מ-500,000 עותקים בארצות הברית. לאלבום ארבעה סינגלים. בשנת 2006, האלבום יצא לאור בצפון אמריקה עם עטיפה חדשה ורשימת רצועות שונה במקצת, שכוללת את "The One That Got Away".
ביקורת

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
BBC Music: חיובית
PopMatters: 
MusicOMH: חיובית
רולינג סטון: 
האלבום קיבל ביקורות חיוביות ממבקרי המוזיקה. באתר "PopMatters" קיבל האלבום דירוג של 10/7 מ-אדריאן בגרנד, ואמר:”שיר הפופ הטוב והמושקע”.
אתר ביקורות המוזיקה הבריטי musicOMH, דייוויד ולש שיבח את האלבום, ואמר:”'Unwritten' הוא ראוי לציון טוב וגם מהותי מבחינה לירית”.
הצלחה מסחרית

Unwritten הגיע למקום הראשון במצעד האלבומים הבריטי, עם מכירות ללמעלה ממיליון עותקים בממלכה המאוחדת, וזכה בפלטינה משולשת מאיגוד תעשיית ההקלטות הבריטי. בארצות הברית, הוא הגיע למקום 26 במצעד האלבומים האמריקאי בילבורד 200 עם מכירות בשבוע לצאתו לאור כ-34,000, וזכה בתואר זהב על די איגוד תעשיית ההקלטות האמריקאי. באוסטרליה, הוא הגיע למקום 89 במצעד האלבומים של ARIA. באוסטריה למקום 26, בגרמניה מקום 20, במקסיקו 33 ומקום 23 בשווייץ.
רשימת רצועות

| "Unwritten"> מס' | "Unwritten"> שם | "Unwritten"> כותב(ים) | "Unwritten"> מפיק(ים) | "Unwritten"> משך | "Unwritten">  | "Unwritten">  | "Unwritten">  | "Unwritten">  | "Unwritten">  |
| --- | --- | --- | --- | --- | --- | --- | --- | --- | --- |
| 1. | These Words  | נטשה בדינגפילד, סטיב קיפנר, אנדרו פרמפטון, ויין וילקינס | קיפנר, פרמפטון, וילקינס | 3:36 |  |  |  |  |  |
| 2. | Single  | בדינגפילד, קיפנר, פרמפטון, וילקינס | קיפנר, פרמפטון, וילקינס | 3:57 |  |  |  |  |  |
| 3. | I'm a Bomb  | בדינגפילד, קיפנר, פרמפטון, וילקינס | קיפנר, פרמפטון, וילקינס | 3:42 |  |  |  |  |  |
| 4. | Unwritten  | בדינגפילד, דניאל בריסבואה, ויין רודריגס | בריסבואה, רודריגס | 4:19 |  |  |  |  |  |
| 5. | I Bruise Easily  | בדינגפילד, קיפנר, פרמפטון, פול הרמן | פרמפטון, וילקינס | 4:14 |  |  |  |  |  |
| 6. | If You're Gonna Jump  | בדינגפילד, קיפנר, פרמפטון, וילקינס | קיפנר, פרמפטון, וילקינס |   |  |  |  |  |  |
| 7. | Silent Movie  | בדינגפילד, גאי צ'יימברס | צ'יימברס, ריצ'רד פלאק | 3:47 |  |  |  |  |  |
| 8. | We're All Mad In Our Way  | בדינגפילד, בריסבואה, ניק לאשלי | רודריגס, בריסבואה, לאשלי |   |  |  |  |  |  |
| 9. | Frogs & Princes  | בדינגפילד, קיפנר, פרמפטון, וילקינס | בריסבואה, רודריגס | 3:45 |  |  |  |  |  |
| 10. | Drop Me in the Middle (בהשתתפות ביזאר מההרכב D12)   | בדינגפילד, בריסבואה, רודריגס, רפוס ג'ונסון | בריסבואה, רודריגס | 4:16 |  |  |  |  |  |
| 11. | Wild Horses  | בדינגפילד, קיפנר, פרמפטון, וילקינס | קיפנר, פרמפטון |   |  |  |  |  |  |
| 12. | Sojourn (רצועה נסתרת)   | בדינגפילד, ג'ון או'מהוני, ניק קיינס, מייקל הארוורד |   | 3:19 |  |  |  |  |  |
| משך כולל: | משך כולל: | משך כולל: | משך כולל: | 47:01 |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 89 |
|  אוסטרליה | Ö3 אוסטריה טופ 40 | 31 |
|  אירופה | מצעד האלבומים האירופאי | 7 |
|  אירלנד | מצעד האלבומים האירי | 4 |
|  ארצות הברית | בילבורד 200 | 26 |
|  בלגיה | מצעד שירי בלגיה | 73 |
|  גרמניה | GfK – טופ 100 | 20 |
|  הולנד | מצעד 100 האלבומים ההולנדיים | 16 |
|  הונגריה | Mahasz | 19 |
|  הממלכה המאוחדת | מצעד האלבומים הבריטי | 1 |
|  יפן | אוריקון | 26 |
|  מקסיקו | טופ 100 – מקסיקו | 33 |
|  ניו זילנד | המצעד הניו זילנדי הרשמי | 31 |
|  סקוטלנד | מצעד האלבומים הסקוטי | 1 |
|  צרפת | SNEP | 111 |
|  קנדה | מצעד האלבומים הקנדי | 19 |
|  שוודיה | סוורייטופליסטן | 14 |
|  שווייץ | המצעד השווייצרי | 23 |
מיקומי שיא > מצעדי סוף שנה

|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 19 |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |
| --- | --- | --- |
|  הולנד | מצעד 100 האלבומים ההולנדיים | 57 |
|  הממלכה המאוחדת | מצעד האלבומים הבריטי | 85 |
נתוני מכירות

| 0 | 1 | 2 |
| --- | --- | --- |
| הממלכה המאוחדת (BPI) | פלטינה ×3 | 1,000,000 |
| ארצות הברית (RIAA) | גולד | 500,000 |
היסטוריית יציאות לאור

| אזור | תאריך | מהדורה | פורמט (ים) | חברת תקליטים |
| --- | --- | --- | --- | --- |
| אירופה | 6 בספטמבר 2004 | סטנדרטית | תקליטור | פונוג'ניק (הממלכה המאוחדת), BMG |
| אוסטרליה | 11 באוקטובר 2004 | סטנדרטית | תקליטור | BMG |
| יפן | 20 באוקטובר 2004 | סטנדרטית | תקליטור | BMG |
| קנדה | 2 באוגוסט 2005 | סטנדרטית | תקליטור | BMG |
| ארצות הברית | 2 באוגוסט 2005 | סטנדרטית | תקליטור, DVD | אפיק |
| אירופה | 30 בספטמבר 2005 | הוצאה מחודשת | תקליטור+DVD | BMG |
| יפן | 7 December 2005 | הוצאה מחודשת | CD | BMG |
| ארצות הברית | 6 בינואר 2006 | הוצאה מחודשת | CD | פונוג'ניק, אפיק |
הערות שוליים

↑  "AllMusic review"
↑  Hollow, David (6 September 2005).
"BBC – Music – Review of Natasha Bedingfield Unwritten". BBC Music. Retrieved 3 March 2012.
1 2  Begrand, Adrien (27 September 2005).
"Natasha Bedingfield: Unwritten". PopMatters. Retrieved 3 March 2012.
1 2  Welsh, David (6 September 2004).
"Natasha Bedingfield – Unwritten". musicOMH. Retrieved 3 March 2012.
↑  Hoard, Christian (25 August 2005).
"Natasha Bedingfield – Unwritten". Rolling Stone. Archived from the original on 1 April 2009. Retrieved 15 June 2015.. Rolling Stone.
↑  "British album certifications – Natasha Bedingfield – Unwritten". British Phonographic Industry.
↑  "Hill's 'Fireflies' Lights up the Billboard 200". Billboard.
↑  Myers, Justin (1 July 2016).
"One hit album wonders – huge albums that were hard acts to follow". Official Charts Company. Retrieved 31 July 2016.
| --- | --- |
בקרת זהויות :  MusicBrainz release group: 9b29b689-01a9-3da4-aa2b-b13ee0e100ac
שלונסק ורוצלב (כדורסל)

| --- | --- |

 מידע כללי
 תאריך ייסוד:  1947 
 מדינה:  פולין 
 אולם ביתי:  אולם המאה בוורוצלב (3,000 מושבים)
 מיקום:  פולין ורוצלב, פולין
 כינוי:  Wojskowi (צבאיים)
 ליגה:  ליגת הכדורסל הפולנית הראשונה 
 מאמן:  סרביה מידוראג ראיקוביץ'
 צבעי תלבושת:  אדום, ירוק, לבן
 
 slask.wroclaw.pl
 
שלונסק ורוצלב (בפולנית: Śląsk Wrocław) הוא מועדון כדורסל פולני מוורוצלב המשחק בליגת העל הפולנית בכדורסל. הקבוצה, שנוסדה ב-1948, היא הקבוצה הפולנית המעוטרת ביותר, עם 18 אליפויות ו-14 גביעים.
היסטוריה

מאז נוסדה מחלקת הכדורסל ב-1948, שלונסק ורוצלב היה המועדון המעוטר והמוכר ביותר בכדורסל הפולני וזכה באליפות הליגה הפולנית 18 פעמים, בהן חמש רצופות (1998–2002). בשנת 2008 נכנס המועדון לקשיים כלכליים חמורים, שהביאו לכך שהקבוצה הוצאה מליגת הכדורסל הפולנית.
בעונת 2013/14, לאחר שנים של ניסיונות בנייה מחדש בליגה השנייה והשלישית, חזר המועדון לליגת העל וזכה בגביע הפולני בכדורסל. בעונת 2015/2016 השתתפה הקבוצה בעונת הבכורה של היורופקאפ, אך בסיומה שוב ירדה לליגה השלישית בשל בעיות כלכליות.
הקבוצה חזרה לליגה הראשונה בעונת 2019/20, ובעונה שלאחר מכן סיימה במקום השלישי בליגה, הפעם הראשונה מזה 11 שנים בה סיימה באחד משלושת המקומות הראשונים. בעונת 2021/2022 הופיע הקבוצה לראשונה ביורוקאפ, בו הודחה בשמינית הגמר, וזכתה באליפות ה-18 בתולדותיה.
עונה אחר עונה

| עונה | רמה | ליגה | מקום | גביע | תחרויות אירופיות | תחרויות אירופיות |
| --- | --- | --- | --- | --- | --- | --- |
| 2003/04 | 1 | PLK | 2 | זכייה | יורוליג | שלב הבתים |
| 2004/05 | 1 | PLK | 5 | זכייה | גביע יול"ב | שמינית גמר |
| 2005/06 | 1 | PLK | 5 |  | יורוקאפ | טופ 16 |
| 2006/07 | 1 | PLK | 3 |  |  |  |
| 2007/08 | 1 | PLK | 3 | סגנות | גביע יול"ב | טופ 32 |
| 2008/09 | 3 | II Liga | 11 |  |  |  |
| 2009/10 | 3 | II Liga | 12 |  |  |  |
| 2010/11 | 3 | II Liga | 12 |  |  |  |
| 2011/12 | 3 | II Liga | 1 |  |  |  |
| 2012/13 | 2 | I Liga | 1 |  |  |  |
| 2013/14 | 1 | PLK | 9 | זכייה |  |  |
| 2014/15 | 1 | PLK | 5 | רבע גמר |  |  |
| 2015/16 | 1 | PLK | 14 |  | יורופקאפ | טופ 32 |
| 2016/17 | 3 | II Liga | 1 |  |  |  |
| 2017/18 | 2 | I Liga | 9 |  |  |  |
| 2018/19 | 2 | I Liga | 2 |  |  |  |
| 2019/20 | 1 | PLK | 7 |  |  |  |
| 2020/21 | 1 | PLK | 3 | רבע גמר |  |  |
| 2021/22 | 1 | PLK | זכייה | חצי גמר | יורוקאפ | שמינית גמר |
| 2022/23 | 1 | PLK | 2 | רבע גמר | יורוקאפ | שלב הבתים |
שחקנים ומאמנים בעבר

| --- | --- |
שחקנים: ליטא דאיניוס אדומייטיס  ארצות הברית לין גריר  ניו זילנד שון מרקס  ארצות הברית אלייז'ה סטיוארט: מאמנים: קרואטיה יסמין רפשה  ישראל מולי קצורין  ישראל צביקה שרף  ליטא רימאס קורטינאיטיס
תארים

זכיות (18): 1965, 1970, 1977, 1979, 1980, 1981, 1987, 1991, 1992, 1993, 1994, 1996, 1998, 1999, 2000, 2001, 2002, 2022
סגנויות (7): 1963, 1964, 1972, 1978, 1989, 2004, 2023
מקום שלישי (15): 1960, 1966, 1967, 1969, 1971, 1973, 1974, 1982, 1985, 1986, 1990, 2003, 2007, 2008, 2021
זכיות (14): 1957, 1959, 1972, 1973, 1977, 1980, 1989, 1990, 1992, 1997, 2004, 2005, 2014
זכיות (2): 1999, 2000